***The Day Will Dawn*** er en britisk dramafilm fra 1942 i regi av Harold French.

Manuset ble skrevet av Terence Rattigan, Anatole de Grunwald og Patrick Kirwen, basert på en originalhistorie av Frank Owen. Handlingen er lagt til Norge under den andre verdenskrig. Mens tyskerne invaderer Polen i september 1939, blir den tidligere hesteveddeløp-korrespondenten Colin Metcalfe fra Storbritannia utstasjonert som utenrikskorrespondent i det nøytrale Norge.

I rollene ses blant andre Hugh Williams, Griffith Jones, Deborah Kerr og Ralph Richardson.

Filmens amerikanske tittel var *The Avengers*.

Handling
--------

Etter invasjonen av Polen i september 1939 plasseres den tidligere hesteveddeløp-korrespondenten Colin Metcalfe som utenrikskorrespondent i det nøytrale Norge. Åtte måneder senere møter han en norsk fisker, kaptein Alstad, ved en bar, hvor det oppstår et slagsmål mellom britiske sjømenn (som synger Rule, Britannia!) og tyske sjøfolk (som synger nazistpartiets hymne Horst-Wessel-Lied) Kaptein Alstad tar Metcalfe om bord på båten sin under en sjøreise i Norges territorialfarvann, hvor de ser «Altmark» og de blir skutt mot av en tysk ubåt, til tross for den norske nøytraliteten. De kommer deretter tilbake til hjemhavnen hans i Langedal, og Metcalfe reiser til Oslo for å rapportere dette til den britiske ambassaden - til tross for den tyske kommandantens og den tysk-sympatiserende lokale politimesteren Ottoman Gunter. Der møter Metcalfe også Frank Lockwood på vei tilbake til England fra vinterkrigen i Finland.

Metcalfe informerer den britiske ambassaden, og advarer også avisen han er ansatt i hans om at en tysk krig mot Norge er nært forestående. Alstads datter Kari kam også fortelle ham om mistenkelige tyske handelsskip i Bergen, som faren hennes mistenker egentlig har tyske tropper om bord. Metcalfe blir deretter kidnappet av tyskerne, og havner om bord på et skip på vei til den tyske havnen i Bremen. I mellomtiden blir Norge invandert av Tyskland. Neville Chamberlains regjering blir sagt opp, og Winston Churchill blir innsatt som ny britisk statsminister. Et britisk krigsskip fanger opp skipet som Metcalfe blir holdt på, og de frigjør ham. Men skipet blir straks omdirigert til Cherbourg for å hjelpe Operasjon Ariel, evakueringen av britiske tropper fra det nord-vestlige Frankrike, før skipet kan frakte Metcalfe tilbake til Storbritannia. Midt i blodbadet på en kai i Cherbourg, oppdager Metcalfe at Frank Lockwood ligger døende av skader.

Tilbake i Storbritannia begynner den tyske Blitzkrieg. Metcalfe blir sendt ut i fallskjerm tilbake over Langedal, og skal sabotere en kamuflert Ubåt-base i nærheten, og deretter rømme over grensen til det nøytrale Sverige. Men ved landing blir han oppdaget og forfulgt av tyske soldater. Men han klarer så vidt å stikke av, og finne dekning. Der oppdager han også at Alstad har blitt internert av tyskerne, og Kari har brakt skam over seg selv ved å bli forlovet med den forræderiske Ottoman Gunter. Men Kari avslører at hun bare sa ja til hans forlovelse, i håp om å få faren hennes skal bli løslatt fra tysk fangenskap.

Rolleliste
----------

(I utvalg)

* Hugh Williams - Colin Metcalfe
* Griffith Jones - Inspektør Gunter
* Deborah Kerr - Kari Alstad
* Ralph Richardson - Frank Lockwood
* Francis L. Sullivan - Kommandant Ulrich Wettau
* Roland Culver - Kommandant Pittwaters
* Finlay Currie - Kaptein Alstad
* Niall MacGinnis - Olaf
* Elizabeth Mann - Gerda
* Patricia Medina - Ingrid
* Roland Pertwee - Kaptein Waverley, marinens etterretningstjeneste
* Henry Oscar - Avisredaktør
* David Horne - Evans, utenriksredaktør
* Henry Hewitt - Jack, nyhetsredaktør
* John Warwick - Milligan, reporter i pub i Fleet Street

Referanser
----------

1. ↑  «THE DAY WILL DAWN». British Board of Film Classification. Besøkt 7. desember 2017.
2. 1 2  «The Day Will Dawn (1942)». BFI. Besøkt 7. desember 2017.

Eksterne lenker
---------------

* (en) *The Day Will Dawn* på Internet Movie Database Rediger på Wikidata

* (no) *The Day Will Dawn* hos Filmfront Rediger på Wikidata

* (sv) *The Day Will Dawn* i Svensk Filmdatabas Rediger på Wikidata

* (en) *The Day Will Dawn* på AllMovie Rediger på Wikidata

* (fr) *The Day Will Dawn* på Allociné Rediger på Wikidata

* (nl) *The Day Will Dawn* på MovieMeter Rediger på Wikidata

* (en) *The Day Will Dawn* på Turner Classic Movies Rediger på Wikidata

* (en) *The Day Will Dawn* på Rotten Tomatoes Rediger på Wikidata
* *They Day Will Dawn* - review Arkivert 28. september 2017 hos Wayback Machine. i Radio Times
* *The Day Will Dawn* (1942) i The Movie Scene